การพัฒนารูปแบบการกระจายยาและเวชภัณฑ์ในผู้ป่วยโควิด 19 ในระบบ

การรักษาแบบ Home Isolation เครือข่ายสุขภาพอำเภอน้ำยืน จังหวัดอุบลราชธานี

สุรัสฎาพร พุ่มจันทร์ และ กัปปิยะ ปาณิวรรณ.

โรงพยาบาลน้ำยืน อ.น้ำยืน จ.อุบลราชธานี โทร. 064-1400008

**บทคัดย่อ**

จากสถานการณ์ที่ผ่านมาพบจำนวนผู้ป่วยโควิด 19 ในเขตอำเภอน้ำยืนมากเป็นอันดับ 3 ของจังหวัดอุบลราชธานีในช่วงไตรมาสที่ 1 ของปีงบ 2565 และมีแนวโน้มเพิ่มขึ้น ทำให้การกระจายยาให้ผู้ป่วยโควิด 19 ในระบบ Home Isolation (HI) เกิดความล่าช้า มีสาเหตุจากการรวมศูนย์ให้บริการรักษาอยู่ที่โรงพยาบาลเพียงแห่งเดียว ดังนั้นผู้วิจัยได้พัฒนารูปแบบการกระจายยาและเวชภัณฑ์ในผู้ป่วยโควิด 19 ในระบบHI มีวัตถุประสงค์ เพื่อพัฒนารูปแบบการกระจายยาและเวชภัณฑ์ในผู้ป่วยโควิด 19 ในระบบการรักษาแบบ HI การศึกษานี้เป็นการวิจัยเชิงปฏิบัติการ กลุ่มเป้าหมายประกอบด้วย บุคลากรทางการแพทย์ที่รับผิดชอบการดูแลผู้ป่วย ดำเนินงาน ในเดือนมกราคม 2565 – พฤษภาคม 2565เครื่องมือที่ใช้ ได้แก่ แบบประเมินความพึงพอใจ และแบบประเมินความรู้เกี่ยวกับการดูแลรักษาผู้ป่วยโควิด 19 ​วิเคราะห์ข้อมูล โดยใช้สถิติร้อยละ ขั้นตอนการศึกษาได้แก่ 1) ขั้นตอนวางแผนได้แก่เก็บรวบรวมประเด็นปัญหาที่พบ กำหนดแผนงาน 2) ดำเนินการตามแผนคือ จัดทำ Standing order โดยทีมสหวิชาชีพ, สื่อสารเพื่อการนำ Standing order สู่การปฏิบัติ กำหนดทีมให้คำปรึกษา การสำรองยา Favipiravir รวมถึงยาและเวชภัณฑ์อื่นๆ ที่ต้องใช้ในผู้ป่วยโควิด 19 ที่ โรงพยาบาลส่งเสริมสุขภาพตำบล (รพ.สต.), รพ.สต.จัดจ่ายยาตามแนวทางการรักษา, นำส่งยา Favipiravir คืน Stock 3) ขั้นตอนการสังเกต สังเกตการดำเนินงานทุกขั้นตอน 4) ขั้นตอนการสะท้อนผล การวิเคราะห์ปัญหาอุปสรรค แนวทางแก้ไขปัญหา ผลการศึกษา พบว่าผู้ปฏิบัติงานมีความรู้ความเข้าใจในการดูแลรักษาผู้ป่วยโควิด 19 เพิ่มขึ้นจาก 73.49 เป็นร้อยละ 96.15 และความพึงพอใจต่อระบบที่พัฒนาเพิ่มขึ้นจาก 71.84 เป็นร้อยละ 93.84 สรุปผลการศึกษา ได้รูปแบบในการดำเนินงาน คือ NCDMS Model (**N**etwork , **C**onsultation, **D**rug delivery, **M**inimum stock, **S**tanding order) ข้อเสนอแนะ ควรศึกษาความพึงพอใจของผู้ป่วยด้วย การนำไปใช้ ประโยชน์ ประยุกต์ใช้ในพื้นที่มีการระบาดสูง

**คำสำคัญ**: Home Isolation, การกระจายยาและเวชภัณฑ์ในผู้ป่วยโควิด 19

**PLAN**

รวบรวมประเด็นปัญหา

-

**DO**

* **การกระจายยาให้ผู้ป่วยล่าช้า**

ดำเนินการตามแผน

* **จัดทำ Standing order(S) โดยสหวิชาชีพ (Network; N)**
* **อบรมความรู้+แนวทางการใช้ Standing order**
* **กระจายยา (Minimum stock: M)+Standing order แก่ รพ.สต**
* **รพ.สต จ่ายยาแก่ผู้ป่วยโควิด 19 (Drug delivery)**
* **ตั้งทีม Consultant ผ่านระบบ LINE (Consultation; C)**
* **สังเกตการดำเนินงานทุกขั้นตอน**
* **ประเมินความรู้ & ความพึงพอใจการพัฒนาระบบการกระจายยาและเวชภัณฑ์**
* **พบ & เก็บข้อมูล Med-error**
* **พบ & เก็บข้อมูล ADRs จาก Favipiravir**

**CHECK**

**ตรวจสอบ & วิเคราะห์ระบบและปัญหา**

* **ความพึงพอใจมากที่สุด 🡪 ด้านระบบการดำเนินงาน : การทำงานเป็นทีม**
* **ความพึงพอใจน้อยที่สุด 🡪 ด้านยาและเวชภัณฑ์ : การสำรองยา Favipiravir**
* **Med-error 🡪 Low dose-favipiravir**
* **ADRs จาก Favipiravir 🡪 Side effect ตาเปลี่ยนสีม่วงฟ้า**

**ACTION**

* Feedback ปัญหาและ Med-error ที่พบ และดำเนินการพัฒนาระบบอย่างต่อเนื่อง

|  |  |
| --- | --- |
| **ข้อมูลด้านประชากร** | |
| 1. เพศ (ร้อยละ)  1.1 ชาย  1.2 หญิง | 23.33  76.67 |
| 2. อายุ (ร้อยละ)  2.1 20-30 ปี  2.2 30-40 ปี  2.3 มากกว่า 40 ปีขึ้นไป | 42.86  21.43  35.71 |
| 3. การศึกษา (ร้อยละ)  3.1 ประถมศึกษา  3.2 มัธยมศึกษา/อนุปริญญา  3.3 ปริญญาตรี  3.4 สูงกว่าปริญญาตรี | 0  3.57  89.29  7.14 |
| 5. อาชีพ (ร้อยละ)  5.1 แพทย์  5.2 เภสัชกร  5.3 พยาบาลวิชาชีพ  5.4 เจ้าพนักงานเภสัชกรรม  5.5. กายภาพบำบัด  5.6 ผู้ช่วยนักกายภาพบำบัด  5.7 ทันตาภิบาล  5.8 อื่นๆ | **3.57**  **25**  **39.29**  **17.86**  **7.14**  **3.57**  **3.57**  **3.57** |

**สรุปผลการศึกษา**

จากการพัฒนาระบบรูปแบบการกระจายยาและเวชภัณฑ์ในผู้ป่วยโควิด 19 จะได้รูปแบบในการดำเนินงาน คือ **NCDMS Model**

- **Network (N)** พํฒนาระบบร่วมกันระหว่างสหวิชาชีพ เจ้าหน้าที่โรงพยาบาล รพ.สต. และ อสม. อำเภอน้ำยืน

- **Consultation (C)** ตั้งทีมสหวิชาชีพ Consultant ผ่านระบบ LINE

- **Drug delivery (D)** กระจายยาและเวชภัณฑ์จากโรงพยาบาลสู่ รพ.สต เพื่อจ่ายให้ผู้ป่วย

- **Minimum stock (M)** กำหนดจำนวนยา Favipiravir สำรองไว้ ณ รพ.สต เพื่อจ่ายแก่ผู้ป่วย

- **Standing order (S)** จัดทำแนวทางการรักษาเพื่อเป็นแนวทางเดียวกันในการดูแล รักษาผู้ป่วย

พบว่ าผู้ปฏิบัติงานมีความรู้ความเข้าใจในการดูแลรักษาผู้ป่วยโควิด 19 เพิ่มขึ้นจาก 73.49 เป็นร้อยละ 96.15 ความรู้ด้านการปฏิบัติตัวมากที่สุดและความรู้ด่านการักษาน้อยที่สุด **จา ๗ษ จรพะรพ จา ค**

พบว่าผู้ปฏิบัติงานมีความพึงพอใจต่อระบบที่พัฒนาเพิ่มขึ้นจาก 71.84 เป็นร้อยละ 93.84 โดยความพึงพอใจผลการดำเนินงานมากที่สุด และด้านยาและเวชภัณฑ์น้อยที่สุด